രാജ്യത്തെ മികച്ച വിദ്യാഭ്യാസ സ്ഥാപനങ്ങളുടെ റാങ്കിംഗ് പ്രഖ്യാപിച്ചു ന്യൂഡല്ഹി: രാജ്യത്തെ മികച്ച വിദ്യാഭ്യാസ സ്ഥാപനങ്ങളുടെ റാങ്കിംഗ് എന്ഐആര്എഫ് പ്രഖ്യാപിച്ചു. കേന്ദ്ര വിദ്യാഭ്യാസ മന്ത്രി ധര്മേന്ദ്ര പ്രധാന് ആണ് പട്ടിക പ്രഖ്യാപിച്ചത്. രാജ്യത്തെ മികച്ച എന്ജിനിയറിംഗ് കോളജുകളില് തമിഴ്നാട്, ഡല്ഹി, മഹാരാഷ്ട്ര എന്ഐടികള് ആദ്യ മൂന്നു റാങ്കുകള് നേടി. കേരളത്തില്നിന്നുള്ള കോഴിക്കോട് എന്ഐടി 25ാം റാങ്കും തിരുവനന്തപുരം ഇന്സ്റ്റിറ്റ്യൂട്ട് ഓഫ് സ്പേസ് സയന്സ് 40ാം റാങ്കും തിരുവനന്തപുരം എന്ജിനിയറിംഗ് കോളജ് 95ാം റാങ്കും നേടി. ഏറ്റവും മികച്ച മാനേജ്മെന്റ് പഠന സ്ഥാപനങ്ങളില് അഹമ്മദാബാദ് ഐഐഎം ഒന്നാം റാങ്ക് നേടി. കോഴിക്കാട് ഐഐഎമ്മിന് നാലാം റാങ്കാണ്. ഫാര്മസ്യൂട്ടിക്കല് സ്ഥാപനങ്ങളില് ഡല്ഹി ജാമിയ ഹംദാര്ദ് സര്വകലാശാലയ്ക്കാണ് ഒന്നാം റാങ്ക്. രാജ്യത്തെ ഏറ്റവും മികച്ച മെഡിക്കല് വിദ്യാഭ്യാസ സ്ഥാപനങ്ങളില് ഡല്ഹി ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സിനാണ് ഒന്നാം റാങ്ക്. തമിഴ്നാട്ടിലെ വെല്ലൂര് ക്രിസ്ത്യന് മെഡിക്കല് കോളജിന് മൂന്നാം റാങ്കും തിരുവനന്തപുരം ശ്രീചിത്തിരതിരുനാള് ഇന്സ്റ്റിറ്റ്യൂട്ട് ഫോര് മെഡിക്കല് സയന്സ് ആന്ഡ് ടെക്നോളജി 9ാം റാങ്കും ബാംഗളൂരു സെന്റ് ജോണ്സ് മെഡിക്കല് കോളജിന് 13ാം റാങ്കും നേടി. രാജ്യത്തെ മികച്ച നിയമപഠന സ്ഥാപനങ്ങളില് ബാംഗളൂരു എന്എല്യുഎസ്ഐയു ഒന്നും ഡല്ഹി നാഷണല് ലോ യൂണിവേഴ്സിറ്റി രണ്ടും റാങ്ക് നേടി. കൊച്ചി നുവാല്സ് ഈ വിഭാഗത്തില് 27ാം റാങ്ക് നേടി. മികച്ച ആര്ക്കിടെക്ചര് സ്ഥാപനങ്ങളില് കോഴിക്കോട് എന്ഐടി രണ്ടാം റാങ്ക് നേടി. തിരുവനന്തപുരം എന്ജിനിയറിംഗ് കോളജ് 11ാം റാങ്ക് നേടി. ഓവറോള് വിഭാഗത്തില് കേരള സര്വകലാശാല 43ാം റാങ്കും എം.ജി സര്വകലാശാല 52ാം റാങ്കും കുസാറ്റ് 65ാം റാങ്കും കോഴിക്കോട് സര്വകലാശാല 95ാം റാങ്കും കരസ്ഥമാക്കി. സര്വകലാശാലകള് റാങ്ക് ക്രമത്തില് 1. ഇന്ത്യന് ഇന്സ്റ്റിറ്റ്യൂട്ട് ഓഫ് സയന്സ് കര്ണാടക 2. ജവഹര്ലാല് നെഹ്റു സര്വകലാശാല ഡല്ഹി 3. ബനാറസ് ഹിന്ദു സര്വകലാശാല ഉത്തര്പ്രദേശ് 4. കോല്ക്കത്ത സര്വകലാശാല പശ്ചിമബംഗാള് 5. അമൃത വിശ്വവിദ്യാ പീഠം തമിഴ്നാട് 6. ജാമിയ മിലിയ സര്വകലാശാല ഡല്ഹി 7. മണിപ്പാല് അക്കാഡമി ഓഫ് ഹയര് എഡ്യുക്കേഷന് കര്ണാടക 8. ജാദവ്പൂര് സര്വകലാശാല പശ്ചിമബംഗാള് 9. ഹൈദരാബാദ് സര്വകലാശാല തെലുങ്കാന 10. അലിഗഡ് മുസ്ലിം സര്വകലാശാല ഉത്തര്പ്രദേശ് 27. കേരള സര്വകലാശാല 31. മഹാത്മാഗാന്ധി സര്വകലാശാല കോളജുകള് റാങ്ക് ക്രമത്തില് 1. മിറാന്ഡ ഹൗസ് ഡല്ഹി 2. ലേഡി ശ്രീറാം വനിതാ കോളജ് ഡല്ഹി 3. ലയോള കോളജ് തമിഴ്നാട് 4. സെന്റ് സേവ്യേഴ്സ് കോളജ് കോല്ക്കത്ത 25. തിരുവനന്തപുരം യൂണിവേഴ്സിറ്റി കോളജ് 31. രാജഗിരി കോളജ് ഓഫ് സോഷ്യല് സയന്സ് 44. മാര് ഇവാനിയോസ് കോളജ് 45. സെന്റ് തെരേസാസ് കോളജ് കൊച്ചി 46. തിരുവനന്തപുരം വനിതാ കോളജ് 63. തേവര സേക്രഡ് ഹാര്ട്ട് കോളജ് 64 സെന്റ് തോമസ് കോളജ് , തൃശൂര് 69. കോഴിക്കോട് സെന്റ് ജോസഫ് കോളജ് 73. കോഴിക്കോട് ഫറൂക്ക് കോളജ് 79. എസ്ബി കോളജ് ചങ്ങനാശേരി 80. തിരുവല്ല മാര്ത്തോമ കോളജ് 82. കാസര്ഗോഡ് ഗവ. കോളജ് 86. കോതമംഗലം മാര് അത്തനാസിയോസ് കോളജ് 89. ആലപ്പുഴ ബിഷപ് മൂര് കോളജ് 89. ബികെ കോളജ് അമലഗിരി കോട്ടയം 92. മഹാരാജാസ് കോളജ് എറണാകുളം 93. സിഎംഎസ് കോളജ് കോട്ടയം 97. തലശേരി ബ്രണ്ണന് കോളജ് 99. പാലക്കാട് വിക്ടോറിയ കോളജ്